Sisukord

# Teave XML-filtrite kohta

LibreOffice salvestab dokumendis XML-vormingus. Võimalik on luua kohandatud filtreid, mis teisendavad LibreOffice'is kasutatava algupärase OpenDocumenti XML-faili mõnda muusse vormingusse. Filtrid saab otseselt LibreOffice'iga lõimida ning neisse vormingutesse valutult salvestada või nendes olevaid dokumente avada.

XML-filtri loomiseks peavad olema head teadmised XML-i ja XSLT põhimõtete kohta. Nende tutvustamine väljub käesoleva dokumendi piirest.

XML-filter sisaldab XSLT-keeles kirjutatud laaditabeleid. Laaditabelid kirjeldavad teisendamist OpenDocument-failivormingust mõnda muusse XML-vormingusse eksport- ja importfiltrite vahendusel. XML-filtreid on kolme tüüpi:

- Importfiltrid - laadivad välised XML-failid ja teisendavad nad OpenDocumenti XML-failivormingusse. Pärast importfiltri paigaldamist lisatakse filtri nimi failitüüpide loendisse faili avamise dialoogis.

- Eksportfiltrid - teisendavad ja salvestavad OpenDocumenti XML-failid mõnda muusse XML-vormingusse. Pärast eksportfiltri paigaldamist lisatakse filtri nimi failitüüpide loendisse eksportimise dialoogis.

- Import/eksportfiltrid - laadivad ja salvestavad OpenDocumenti XML-faile teistesse XML-vormingutesse. Pärast nende filtrite paigaldamist lisatakse filtrite nimed failitüüpide loendisse faili avamise ja faili salvestamise dialoogis.

Sarnased teemad

World Wide Web'i konsortsiumi leheküljed XSL-i kohta

World Wide Web'i konsortsiumi leheküljed XML-i kohta

XML-failivormingud

XML-filtrite levitamine

XML-filtrite loomine ja testimine